Framhald greinarinnar : Mikilvægi markmiða þegar kemur að ástundun líkamsræktar Í fyrri greininni var talað um hversu mikilvægt væri að setja sér markmið þegar við stundum líkamsrækt og hvernig við förum að því . Hér er ætlunin að skoða hvernig við setjum okkur markmið sem virka fyrir okkur . Það eru nokkur atriði sem er nauðsynlegt að hafa í huga áður en þú sest niður og byrjar að setja þér markmið . Þetta eru atriði sem við þurfum flest að glíma við og geta hjálpað okkur að vera raunsærri og nákvæmari varðandi markmið okkar . Hvað mun hvetja mig til að stunda líkamsrækt ? Hvatning er ekki bara spurning um viljastyrk , því viljastyrkur fylgir skammtímaáætluninni , ( ,, ég ætla ekki að reykja þessa sígarettu ” … . ,, Ég ætla ekki að borða þetta súkkulaði ” … ,, Ég ætla í göngutúr núna ” ) Hvatning er langtímaaðferð til að öðlast eitthvað sem hugurinn girnist . Viljastyrknum getum við kveikt og slökkt á eins og ljósrofa en raunveruleg og sönn hvatning er eilífur logi sem aldrei deyr . Áður en þú byrjar á ferð þinni að heilsusamlegra líferni þá verður þú fyrst að ákveða hver þín persónulega hvatning er . Það þarf kjark til að líta í eiginn barm og spyrja sjálfan sig hver getur verið sú sterka hvatning sem hjálpar þér að framkvæma erfiðar breytingar , til að öðlast betra líf . Þú munt sennilega upplifa einhverja vanlíðan , því það eru jú oftast veikleikar okkar sem við horfumst í augu við , en þú verður að taka á þessu með jákvæðu hugarfari . Þessi innri hvatning mun koma djúpt innan frá undirmeðvitund þinni og styðja þig í gegnum erfiðu stundirnar . Ekki nota yfirborðskenndar ástæður . Eins og ,, ég vil léttast ” eða ,, ég vil vera unglegri ” . Með þvi að leita dýpra áttarðu þig e.t.v á að svarið er frekar að þú vilt ekki fá hjartasjúkdóm um aldur fram , ekki sykursýki , of háan blóðþrysting eða æðasjúkdóma . Kannski er þetta spurning um sjálfstraust eða vanlíðan í þínum eigin líkama . Hver svo sem ástæðan er verður hún að vekja svo sterkar tilfinningar hjá þér að allt daglegt amstur og óvæntar uppákomur , koma ekki í veg fyrir áætlanir þínar um bætta heilsu . Til að ná toppárangri er nauðsynlegt að setja sér raunhæf markmið , bæði til langs tíma og styttri markmiði sem koma þér að lokum að langtímamarkmiði þínu . Þessi markmið skaltu skrifa niður , en passaðu þig á því að vera með markmið sem standast og er mögulegt að ná . Ekki ætla þér að missa 20 kíló á tveimur mánuðum eða hætta að borða nammi fyrir lífstíð . Þetta eru óraunhæf markmið sem munu að öllum líkindum enda með að þú verður mjög vonsvikin ( n ) og enn verr sett ( ur ) líkamlega og andlega en áður en þú hófst átakið . Þú verður að horfast í augu við sannleikann . Vænlegt er að takast á við utanaðkomandi áhrif sem geta komið í veg fyrir að þú getir bætt heilsu þína . Þau geta verið börnin / makinn eða vinirnir sem koma í veg fyrir að þú komist á æfingu , borða nammi eða sætabrauð fyrir framan þig og láta þig finna fyrir sektarkennd þegar þú getur ekki varið tíma með þeim o.s.frv . Já , þú verður að vera örlítið sjálfselsk ( ur ) , en til lengri tíma litið munu allir hagnast á þessari sjálfselsku þinni því það er engum til gagns ef heilsu þinni hrakar stöðugt og lífsgæði þín minnka ? Að láta eftir sér einstaka sinnum að borða fituríkan mat eða taka 20 mínútna æfingu í stað 30 mínútna er í góðu lagi , en þú verður að setja þér reglur og forgangsröð sem skilar þér í átt að markmiðum þínum með sem minnstum skakkaföllum . Í raun mælum við með því að fólk taki sér einstaka ,, nammidag ” á milli því lífið er til þess að njóta þess og við vorum ekki sett á þessa jörð til að lifa eingöngu á rískökum og gulrótum . Ert þú virkilega tilbúin ( n ) ? Já , værirðu nokkuð að lesa þetta annars ? Rétti tíminn til að taka skrefið í átt að heilbrigðara líferni , er NÚNA . Að bregðast strax við og gera eitthvað í þínum málum er það sem þú átt að gera núna . Frestaðu því ekki að láta þér líða betur en þér hefur nokkurn tíma liðið áður . Það gerist ekkert að sjálfu sér , gríptu tækifærið þegar þú finnur að þú ert virkilega tilbúin ( n ) , því á morgun gæti þér fundist það vera of seint og þú byrjar að bíða eftir næsta ,, fullkomna augnabliki ” til að gera eitthvað . Byrjaðu núna ! Online . Þú getur afskráð þig hvenær sem er og þú mátt treysta því að upplýsingar þínar eru öruggar og komast ekki í hendur þriðja aðila .